## ZAVOD ZA JAVNO ZDRAVSTVO KARLOVAČKE ŽUPANIJE

# K A R L O V A C

Dr. Vladka Mačeka 48

UPRAVNO VIJEĆE

Broj: 02 – 1205/2-23

Karlovac, 5. srpanj 2023.

 Z A P I S N I K

s 24. sjednice Upravnog vijeća Zavoda za javno zdravstvo Karlovačke županije, održane dana 5. srpanj 2023., s početkom u 15,15 sati u predavaonici, I kat, ul. dr. Vladka Mačeka 48, Karlovac.

 D N E V N I R E D

1. Usvajanje zapisnika sa 23. sjednice Upravnog vijeća Zavoda za javno zdravstvo

    Karlovačke županije.

2. Izvješće o poslovanju Zavoda za javno zdravstvo Karlovačke županije za razdoblje

 siječanj – svibanj 2023.

3. Donošenje Odluke o proširenju djelatnosti Zavoda za javno zdravstvo Karlovačke

 županije.

4 Donošenje Prijedloga Statuta Zavoda za javno zdravstvo Karlovačke županije.

5. Donošenje Pravilnika o izmjenama i dopunama Pravilnika o organizaciji rada i

 sistematizaciji poslova Zavoda za javno zdravstvo Karlovačke županije.

6. Utvrđivanje potrebe zapošljavanja.

7. Imenovanje članova Povjerenstva za kvalitetu.

8. Različito.

Predloženi dnevni red je usvojen.

Odluke:

 Točka 1.

Usvaja se zapisnik sa 23. sjednice Upravnog vijeća Zavoda za javno zdravstvo Karlovačke županije, bez primjedbi.

 Točka 2.

Usvaja se Izvješće o poslovanju za razdoblje siječanj – svibanj 2023. Zavoda za javno zdravstvo Karlovačke županije, koje se nalazi u privitku ove Odluke i sastavni je dio arhivskog zapisnika.

 Točka 3.

1. Utvrđuje se prijedlog Odluke o proširenju djelatnosti Zavoda za javno zdravstvo Karlovačke županije na način da se uz postojeće djelatnosti Zavoda za javno zdravstvo Karlovačke županije dodaje djelatnost medicine rada i sporta.

2. Sukladno djelatnosti iz toč. 1. ove Odluke, dopunjuju se poslovi Zavoda za javno zdravstvo Karlovačke županije koji proizlaze iz te djelatnosti:

- provodi specifičnu i preventivnu zdravstvenu zaštitu radnika i ocjenjivanje zdravstvene sposobnosti, praćenje zdravstvenog stanja radnika, mjere za očuvanje i unaprjeđenje zdravlja radnika, organizirano provodi specifičnu zdravstvenu zaštitu radi preventive, sudjeluje u provođenju mjera i aktivnosti za prevenciju psihosocijalnih rizika i suzbijanje bolesti ovisnosti u radnoj populaciji, provodi mjere za očuvanje i unaprjeđenje zdravlja sportaša i sportske populacije, sudjeluje u provedbi preventivnih programa vezano za kronične nezarazne bolesti radnika te provodi stručno osposobljavanje radnika iz područja medicine rada i sporta.

3. Ovaj prijedlog Odluke o proširenju djelatnost upućuje se na donošenje osnivaču Karlovačkoj županiji i Ministarstvu zdravstva na ocjenu sukladnosti sa Zakonom o zdravstvenoj zaštiti („Narodne novine“ br. 100/18, 125/19, 147/20, 119/22, 156/22 i 33/23).

 Točka 4.

Donosi se Prijedlog Statuta Zavoda za javno zdravstvo Karlovačke županije koji se nalazi u privitku ove Odluke i sastavni je dio arhivskog zapisnika.

Prijedlog Statuta iz točke 1. ove Odluke upućuje se na prethodnu suglasnost osnivaču Karlovačkoj županiji.

 Točka 5.

Donosi se Pravilnik o izmjenama i dopunama Pravilnika o organizaciji rada i sistematizaciji poslova Zavoda za javno zdravstvo Karlovačke županije, koji se nalazi u privitku ove Odluke i sastavni je dio arhivskog zapisnika.

 Točka 6.

Utvrđuje se potreba zapošljavanja sanitarnog ili medicinskog tehničara, jednog izvršitelja na neodređeno vrijeme u Službi za epidemiologiju, umjesto tehničara koji prestaje s radom, a zaposlen je na neodređeno vrijeme i ugovoren sa Hrvatskim zavodom za zdravstveno osiguranje.

 Točka 7.

Andreja Jurkaš, mag. sanit ing. i Antonia Županac, bacc.med.lab.diagn. imenuju se članicama Povjerenstva za kvalitetu Zavoda za javno zdravstvo Karlovačke županije u mandatu u kojem su imenovani ostali članovi Povjerenstva, do 21. prosinac 2026.

 Točka 8.

Po ovom točkom dnevnog reda nije bilo rasprave.

 ------------

 PREDSJEDNIK

 UPRAVNOG VIJEĆA

 Prim. dr. sc. Hrvoje Cvitanović, dr. med.